Neeme Raud

Neeme Raud (sündinud 19. aprillil 1969) on eesti ajakirjanik. Ta on õppinud Moskva Riiklikus Ülikoolis sotsioloogiat, New Yorgi Ülikoolis ajakirjandust ja kommunikatsiooni (lõpetas cum laude) ning Columbia ülikoolis rahvusvahelisi suhteid (lõpetas magistrikraadiga). 10-aastaselt astus Neeme Raud Eesti Raadio noorte reporterite klubisse, kus tutvus raadiotööga ja tegi esimesed harjutuslõigud raadioreporterina. 13-aastaselt alustas ta päris raadiotööd Eesti Raadio "Mikriveski" saatejuhina (koos Reet Madega). Eesti Televisioonis oli ta noortesaate "Oma asi" saatejuht (koos Reet Ojaga). Hiljem Moskvas õppides tegi Eesti Raadiole kaastööd Moskvast. 1990. aastal asus ta pere elama Kanadasse. Aastatel 1990–1992 oli Neeme Raud Toronto ajalehe Vaba Eestlane asetoimetaja. 1992. aastal kolis Neeme Raud Ameerikasse. Aastatel 1992–2004 oli ta Ameerika Hääle toimetaja New Yorgis ja Washingtonis. 2004. aastast kuni 2013. aasta kevadeni töötas Neeme Raud Ameerika Ühendriikides Eesti Rahvusringhäälingu korrespondendina (ta oli üldse esimene Eesti Televisiooni väliskorrespondent USA-s), pärast seda tööperioodi kolis tagasi Eestisse. Aastatel 2011–2014 toimetas ja juhtis ta ETV teadussaatesarja "Püramiidi tipus" (eeskätt Eesti päritolu tippteadlastest ja nende tööst rääkiva sarja) saateid. Lisaks oli ta välispoliitika saatesarja "Välisilm" üks saatejuhte. Augustist 2014 kuni detsembrini 2015 oli ta ERR-i Moskva korrespondent. Jaanuarist 2016 jaanuarini 2017 oli uudistesaate "Aktuaalne kaamera" ja aeg-ajalt "Välisilma" saatejuht. 2017. aastast on ta vabakutseline ajakirjanik: kirjutab artikleid ja 2019. aastast teeb Kuku Raadios saadet "Neeme Raud. Siin" – eeskätt kommenteerides välispoliitilisi teemasid ja aktuaalseid ühiskonnanähtusi. 2024. aasta septembrist juhib ta vaheldumisi Mart Mardisaluga nädala kaupa Kuku raadio pärastlõunast programmi. 2020. aastal jõudsid ETV kanalil eetrisse tema välispoliitilised saated tsüklist "Eesti ÜRO Julgeolekunõukogus". 2020. aasta septembrist juhtis Neeme Raud TV3 jutusaadet "Tallinna kodanikud" ja 2021. aasta jaanuarist Kanal 11 vestlussaadet "Siin Tallinn". Märtsis 2021 jõudis ETV eetrisse Neeme Raua teledokumentaal "Vaktsiin – uus maailmavaluuta", milles ta analüüsis teaduse, äri ja poliitika kokkupuutepunkte ja problemaatikat koroonavaktsiinide taustal. Juulis 2022 läks ETV-s eetrisse Neeme Raua dokumentaalne tagasivaade "Eesti ja USA sajand: katkematu suhe", kus võis näha nii haruldasi ajaloolisi filmikaadreid kui ka seni avalikustamata dokumente Eesti ja Ameerika arhiividest. Septembrist 2022 kuulub ta Kanal 2-s näidatava telesaatesarja "Täistund" meeskonda (Duo Media Networks; koos Elo Mõttus-Leppiku, Eeva Esse, Madis Kimmeli ja Sander Punamäega). 2023. aastal sai saatesari parima päevakajasaatena EFTA auhinna. Töö eest selles saatesarjas oli Neeme Raud nomineeritud EFTA auhinnale ka 2024. aastal – seekord individuaalselt, parima teleajakirjaniku kategoorias. Keskmiselt korra kuus käib ta giidina Eesti turistidele Ameerikat tutvustamas. Oma reise ja ajakirjanduslikku tegevust kajastab ta vahel blogis Neeme Raud Productions. Ooperihuvilisena püüab ta osa saada maailma tipplavastustest paljudes riikides ning põimib oma ooperi- ja kontserdimuljeid koos hariva taustateabega sageli raadiosaadetesse. Näiteks külastanud jaanuaris 2019 New Yorgis Metropolitan Operas Debussy ooperi "Pelléas ja Mélisande" etendust, tutvustas ta Vikerraadio saates "Delta" ühtlasi ka selle ooperiteatri uut peadirigenti Yannick Nézet-Séguinit. 1. jaanuaril 2023 kommenteeris ta Klassikaraadio saates "Ooperlik uusaastakontsert Paavo Järvi ja Ain Angeriga" Eesti Kontserdi piduliku kontserdi otseülekannet ning tutvustas nende muusikute saavutusi maailma hinnatumatel muusikalavadel. Muudest muusikastiilidest paeluvad Rauda džäss, bossanoova ja easy listening. Oma Kuku raadio autorisaadetes "Neeme Raud. Siin" on ta sageli käsitlenud muusikateemasid, pikkides tuntud muusikute ülevaatelugudesse üllatavaid fakte (näiteks et esimese eesti džässmuusikuna on just Kristjan Randalul ilmunud album mainekas plaadifirmas ECM Records) või püstitades aktuaalsete ühiskonnateemadega haakuvaid intrigeerivaid küsimusi ("Ukraina sõja ajal Saksamaal vene ooper "Sõda ja rahu" – miks ometi?"). "Ühinenud rahvad, lõhestatud maailm" – ülevaade ÜRO 50 tegevusaastast (kolmeosaline saatetsükkel; autor ja saatejuht, 1995) "Linnad mäe peal" – sallivus ja sõnavabadus USA-s (autor, toimetaja, saatejuht, esmaeeter 13.10.1998) "Elmar Tampõld – võrrand mitme tundmatuga" – arhitektist ja eesti õpingute keskuse loojast Toronto Ülikoolis (autor ja saatejuht, esmaeeter 26.12.2000) "Välisilm" (saatesari; üks saatejuhte, 2001–2016) "Püramiidi tipus" – teadussaatesari eestlastest-tippteadlastest ja tippteadusest (autor ja saatejuht, 2011–2014) "Suvekultuur" (suvesaatesari; autor, üks saatejuhte, 2013) "Lähetus: Moskva, paarkümmend aastat hiljem" – kuidas Eesti maailmas asju ajab (kaasautor ja -saatejuht, esmaeeter 09.01.2014) "Lähetus: Riigivisiit" (autor ja saatejuht, esmaeeter 16.01.2014) "Lähetus: Eesti-Gruusia" (autor ja saatejuht, esmaeeter 23.01.2014) "Lähetus: Ärisaatkond Hamburgis" (autor ja saatejuht, esmaeeter 30.01.2014) "Lähetus: Magnet Soome" (autor ja saatejuht, esmaeeter 06.02.2014) "Lähetus: Europarlament" (autor ja saatejuht, esmaeeter 13.02.2014) "Lähetus: Rahvusvaheline kriminaalkohus" (autor ja saatejuht, esmaeeter 20.02.2014) "Lähetus: Unistus Euroopa Liidust ja Lenin udus" (autor ja saatejuht, esmaeeter 27.02.2014) "Lähetus: Londoni vallutamine" (autor ja saatejuht, esmaeeter 06.03.2014) "Lähetus: Kroonijuveelid" (autor ja saatejuht, esmaeeter 13.03.2014) "Lähetus: Kohtumispaik Narva" (autor ja saatejuht, esmaeeter 20.03.2014) "Lähetus: Võimalustemaa Hiina" (autor ja saatejuht, esmaeeter 27.03.2014) "Lähetus: Euroopa poliitika mäed ja orud" (autor ja saatejuht, esmaeeter 03.04.2014) "Eesti ÜRO Julgeolekunõukogus: Endast suurem" (autor ja saatejuht, esmaeeter 13.01.2020) "Eesti ÜRO Julgeolekunõukogus: Eri-eesistumise-eri" (autor ja saatejuht, esmaeeter 25.05.2020) "Raamat: Walter Russell Mead. Power, Terror, Peace and War – America’s Grand Strategy in a World at Risk". Raamatuarvustus ajakirjas Diplomaatia (nr 9, juuni 2004) "Maailma parandav Eesti – Eestil täitub doonorriigina 25 aastat". Neeme Raua ja Keiu Virro ülevaateartikkel ajakirjas Diplomaatia (22. september 2023) "Eesti võidud rahvusvahelise abi sprindis ja maratonis". Ülevaateartikkel ajakirjas Diplomaatia (18. detsember 2023) 2010 – Valdo Pandi nimeline ajakirjanduspreemia 2014 – Valgetähe IV klassi teenetemärk 2018 – Selge Kõneleja auhind Neeme Raud on mitmes meediaintervjuus (sh 2019. aasta 17. aprilli telesaates "Pealtnägija") tunnistanud, et on juba aastaid kannatanud ärevushäire all. 2017. aasta algul süvenes see tööalaseks läbipõlemiseks. Ta on iseenda näite varal selle seisundi teket, olemust ja sellest väljatulekut analüüsinud ning kogemusnõustamise eesmärgil Eesti meediapublikuga jaganud. Saatesarja "Neeme Raud. Siin" järelkuulatavad saated Kuku raadio kodulehel. Vaadatud 03.06.2023. ”Kuku pärastlõuna” uued saatejuhid on Neeme Raud ja Mart Mardisalu Kuku Raadio koduleht, 02.09.2024. Saatesari "Tallinna kodanikud" TV3 kodulehel. Vaadatud 03.03.2023. Täna alustab Neeme Raua uus vestlussaade, mille avaosas on teemaks koroonavaktsiin Diktor / Geenius.ee, 21.01.2021. Vaata enne tele-eetrit: Neeme Raua dokumentaal vaktsiinivõitlusest ERR Uudised, 19.04.2021. Galerii: Artises esitleti Neeme Raua uut teledokumentaali Eesti ja USA suhetest ERR Menu, 08.06.2022. Kanal 2 uue saate “Täistund” esimeses osas avab koduuksed Mailis Reps Diktor / Geenius.ee, 20.09.2022. EFTA-d on jagatud: aasta parim film on "Kalev" ERR Menu, 14.04.2023. Selgusid EFTA-de võitjad: "Nähtamatu võitlus" kogus rekordilised üheksa preemiat ERR Menu, 12.04.2024. Neeme Raua blogi. Vaadatud 13.12.2020. Delta. Vikerraadio saade "Ajakirjanik ja ooperigurmaan Neeme Raud" ERR Arhiiv, 05.02.2019. Klassikaraadio otseülekanne "Kontserdisaalis: Ooperlik uusaastakontsert Paavo Järvi ja Ain Angeriga" ERR Klassikaraadio, 01.01.2023. Valik saateid sarjast "Neeme Raud. Siin" Podcast.ee. Vaadatud 06.02.2024. Kuku raadio saade "Neeme Raud. Siin" ⟩ Kriisiajal kuulakem muusikat… tühja peaga Kuku raadio / Postimees.ee, 26.03.2020. Neeme Raud. Siin Kuku Raadio Pleier, 08.07.2023. "Neeme Raud sai Valdo Pandi ajakirjanduspreemia" Delfi, 28.05.2010. "Presidendilt saab tänavu teenetemärgi 99 inimest" ERR, 05.02.2014. Selged kõnelejad 2021 Eesti Vaegkuuljate Liit, 11. jaanuar 2022 Neeme Raud räägib läbipõlemisest ERR, esmaeeter 17.04.2019. Kristjan Pihl. Neeme Raud läbipõlemisest: ma vihkasin seda inimest, keda peeglist nägin. ERR Menu, 17.04.2019. "Ringiga Eesti leivani" intervjuu Neeme Rauaga / Piret Kooli detsember 2004 Binokkel (ajakiri) Neeme Raud: Poliitikud – meie aja tõelised meediastaarid EPL, 12. juuni 2009 "Kahekõne: Neeme Raud ja Ain Mäeots" – Indrek Treufeldti intervjuu Neeme Rauaga. ERR arhiiv, esmaeeter: 8. november 2012 Galerii: Juubelit tähistava Neeme Raua tegemised ERR-i eetris. ERR Menu, 19. aprill 2019 "Plekktrumm. Neeme Raud" – Joonas Hellerma intervjuu Neeme Rauaga. ERR arhiiv, esmaeeter: 11. jaanuar 2016 Neeme Raud: mul tekkis 40ndate keskel otse-eetri hirm. ERR Menu, 8. september 2018 Kristjan Pihl. Neeme Raud läbipõlemisest: ma vihkasin seda inimest, keda peeglist nägin. ERR Menu, 17. aprill 2019 "Minu ETV. Neeme Raud" – ajaloolisi hetki oma ETV karjäärist meenutab Neeme Raud. ERR, esmaeeter: 6. mai 2020